**CONTRACT nr.\_\_\_\_\_\_\_\_**

**de furnizare a gazelor naturale încheiat de către**

**Furnizorul de serviciu public cu Consumatorul casnic**

„\_\_\_\_”\_\_\_\_\_\_\_\_\_\_\_\_\_\_\_\_\_\_\_\_2025

Societatea pe Acțiuni. „ENERGOCOM” prin **Sucursala „Furnizare” a S.A. „ENERGOCOM”,** reprezentată în persoana administratorului **Victor BÎNZARI**, care acționează în baza Statutului, adresa juridică, mun. Chișinău, str. Serghei Lazo nr. 34, of. 2, MD-2004, în calitate de Furnizor de serviciu public, denumită în continuare **„Furnizor”**, pe de o parte și

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ codul personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, buletinul de identitate seria\_\_\_\_\_\_\_\_\_\_\_\_, nr.\_\_\_\_\_\_\_\_\_\_\_\_\_\_\_\_\_\_\_\_, eliberat la data de \_\_\_\_\_\_\_\_\_\_\_\_\_\_\_, de către\_\_\_\_\_\_\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (numărul, blocul, scara, etajul, apartamentul), telefon \_\_\_\_\_\_\_\_\_\_\_\_\_\_\_\_\_\_, denumită în continuare **„Consumator casnic”**, pe de altă parte, au încheiat prezentul **Contract.**

**Noțiuni**

***furnizor***– întreprindere de gaze naturale titular de licenţă pentru furnizarea gazelor naturale care furnizează gaze naturale în condiţiile legislației în vigoare;

***obligaţie de serviciu public*** – obligaţie impusă întreprinderii de gaze naturale în interesul economic general, pentru o perioadă limitată de timp, care se poate referi la securitate, inclusiv la securitatea aprovizionării cu gaze naturale, la continuitate, la calitate, la preţurile furnizărilor, precum şi la protecţia mediului, şi care nu este discriminatorie şi nu denaturează concurenţa în afară de ceea ce este strict necesar pentru a realiza obligaţia de serviciu public în cauză;

***operator al sistemului de distribuţie*** *(OSD)* – întreprindere de gaze naturale titular de licenţă pentru distribuţia gazelor naturale care dispune de reţele de distribuţie a gazelor naturale, îndeplineşte funcţii de distribuţie a gazelor naturale şi este responsabilă de exploatarea, întreţinerea, modernizarea, inclusiv retehnologizarea, şi dezvoltarea reţelelor de distribuţie a gazelor naturale în anumite zone, precum şi de asigurarea capacităţii reţelelor de distribuţie a gazelor naturale de a satisface pe termen lung un nivel rezonabil al cererii privind prestarea serviciului de distribuţie a gazelor naturale;

***consumator casnic*** – persoană fizică care procură gaze naturale pentru propriile necesităţi casnice, cu excepţia utilizării acestora în scopuri comerciale, pentru desfăşurarea activităţii de întreprinzător sau profesionale;

***consum fraudulos*** – consumul de gaze naturale prin mijloace neautorizate sau înșelătoare, evitând plata sau utilizând instalații ilegale pentru a beneficia de aceste servicii. Aceasta include racordări ilegale la rețea, ocolirea contoarelor sau alte metode de sustragere a resurselor.

**I. Date generale**

**1.1.** Locul de consum\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (localitatea, strada, numărul, blocul, scara, etajul, apartamentul)

deținând actul ce atestă dreptul de proprietate \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,nr. \_\_\_\_\_\_\_\_\_\_\_\_\_\_\_\_\_\_, contractul de locațiune nr.\_\_\_\_\_\_\_\_\_\_\_\_\_\_\_\_\_\_\_ (alte acte prevăzute de lege).

**II. Obiectul și durata Contractului**

**2.1.** Obiectul contractului îl constituie prestarea de către **Furnizor** a serviciului de furnizare a gazelor naturale, desemnând ansamblul de activităţi și operaţiuni desfăşurate de **Furnizor**, pentru sau în legătură cu asigurarea cantităţilor de gaze naturale, exprimate în unităţi de energie, la locul de consum.

**2.2.** Prezentul **Contract** stabilește reguli pentru furnizarea gazelor naturale la locul (locurile) de consum specificat la pct.1.1 precum şi reglementarea raporturilor dintre **Furnizo**r şi **Consumatorul casnic** privind furnizarea, facturarea şi plata gazelor naturale.

**2.3.** Contractul de furnizare a gazelor naturale este încheiat pentru o durată de timp \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nedeterminată sau determinată la solicitarea **Consumatorului casnic**), este întocmit în două exemplare, câte unul pentru fiecare parte şi intră în vigoare la data semnării lui de către ambele părţi.

**III. Condițiile de plată a consumului de gaze naturale**

**3.1.** Gazele naturale consumate se facturează la preţul reglementat, aprobat de către Agenţia Naţională pentru Reglementare în Energetică, publicat pe pagina <https://www.anre.md> și pe pagina web a **Furnizorului** <https://energocom.md>.

**3.2.** Plata pentru gazele naturale furnizate se efectuează lunar în lei în termenele și modalitățile indicate în factura de plată, inclusiv prin transfer bancar la contul de decontare al **Furnizorului**.

**3.3.** Plata contravalorii facturii reprezentând serviciul pentru furnizare a gazelor naturale se face în termen de 10 zile calendaristice de la data emiterii facturii. Perioada de facturare este lunară, Furnizorul emițând facturi pentru fiecare lună de consum în baza consumurilor efective.

**3.4.** Plata se consideră efectuată din data încasării sumelor băneşti la contul de decontare al **Furnizorului**.

**3.5.** În caz de neachitare sau achitare parțială a contravalorii gazelor naturale consumate conform termenului indicat în factura de plată, **Furnizorului** poate calcula iar **Consumatorul casnic** este obligat săplătească o penalitate în mărime de 0,01% din suma datorată, pentru fiecare zi de întârziere începând cu prima zi de întârziere până la data plății integrale.

**3.6**. **Furnizorul** își rezervă dreptul de a încasa penalitatea de la **Consumatorul casnic**, calculată conform pct.3.5 din **Contract**, fără expedierea notificărilor suplimentare **Consumatorului casnic**.

**3.7**. Dacă sumele datorate de către **Consumator** nu au fost achitate integral la scadență și valoarea facturată nu este contestată de client, **Furnizorul** are posibilitatea de a întrerupe furnizarea gazelor naturale, conform prevederilor legale.

**IV. Drepturile și obligațiile Furnizorului**

**4.1. Furnizorul** are dreptul:

a) să aibă acces la echipamentul de măsurare, indiferent de locul amplasării lui;

b) să solicite operatorului sistemului de distribuţie (OSD, denumirea) \_\_\_\_\_\_\_\_\_\_\_\_\_\_\_\_\_\_\_\_\_\_\_ să deconecteze instalaţiile de gaze naturale ale **Consumatorului casnic**, în cazurile prevăzute în pct.6.2 din contract;

c) să includă suma cauzată de erori de facturare, ce sunt în defavoarea **Furnizorului**, în plata pentru luna viitoare. **Furnizorul** nu este în drept să perceapă plata datorată emiterii unei erori de facturare dacă faptul emiterii unei facturi cu erori de facturare a fost depistat după expirarea termenului de prescripţie, stabilit prin Codul civil al Republicii Moldova sau în cazul în care nu demonstrează faptul în cauză;

d) să recalculeze volumul de gaze naturale consumat, aplicând sistemul pauşal, în conformitate cu Regulamentul privind furnizarea gazelor naturale în cazul în care se constată documentar consumul de gaze naturale prin ocolirea echipamentului de măsurare, prin denaturarea indicaţiilor acestuia sau prin alte modalităţi de consum neînregistrat de echipamentul de măsurare, de către **Consumatorul casnic**, care au dus la neînregistrarea sau înregistrarea incompletă a volumului de gaze naturale consumat;

e) să solicite plată preventivă pentru consumul gazelor naturale de la **Consumatorul casnic** în următoarele cazuri:

- când instalațiile de gaze naturale ale **Consumatorul casnic** au fost deconectate de la rețeaua de gaze naturale pentru neachitarea facturii de plată, refuzul nemotivat al **Consumatorul casnic** de a acorda accesul personalului operatorului de sistem la locul de consum;

- contractul de furnizarea a gazelor naturale este încheiat în baza altui drept real, decât cel de proprietate;

- în situația în care imobilul care face obiectul locului de consum este ipotecat, sechestrat sau drepturile asupra acestuia constituie obiect al unui litigiu în instanța de judecată;

f) să efectueze audituri energetice la locul de consum, cu notificarea prealabilă a **Consumatorului casnic**, în scopul optimizării consumului de gaze naturale

**4.2. Furnizorul** este obligat:

a) să înceapă furnizarea gazelor naturale după racordarea instalațiilor de gaze naturale la rețeaua de distribuție a gazelor naturale;

b) să furnizeze **Consumatorul casnic** gaze naturale la parametrii de calitate stabiliți în standardele de calitate aprobate de organismul național de standardizare, inclusiv:

- Puterea calorifică inferioară, MJ/m3 (kcal/m3), la 20 °C și 101,325 kPa, nu mai mică 31,8 (7600)

- Domeniul valorilor indicelui Wobbe (superior), MJ/m3 (kcal/m3) 41,2-54,5 (9850-13000)

- Abaterea admisibilă a indicelui Wobbe de la valoarea nominală, %, nu mai mare ± 5

- Concentrația masică a acidului sulfhidric, g/m3, nu mai mare 0,02

- Concentrația masică a sulfului mercaptan, g/m3, nu mai mare 0,036

- Fracția volumetrică a oxigenului, %, nu mai mare 1,0

- Masa impurităților mecanice în 1 m3, g, nu mai mare 0,001

c) să asigure furnizarea continuă a gazelor naturale până la ieșirea din robinetul (ele) de siguranță, în mod continuu și la presiunea stabilită de normele tehnice în vigoare;

d) să prezinte lunar **Consumatorul casnic** factura de plată pentru gazele naturale consumate, indicând în factură data-limită de plată a acesteia. Factura de plată se emite cu cel puțin 10 zile calendaristice înainte de expirarea termenului limită de achitare a acesteia. Volumul de gaze naturale facturat este stabilit prin citirea lunară a indicațiilor echipamentului de măsurare de către personalul OSD, iar în lipsa echipamentului de măsurare la **Consumatorul casnic**, prin calcul, în baza normelor în vigoare;

e) să efectueze recalcularea plății pentru gazele naturale consumate în cazurile documentar confirmate de **Consumatorul casnic** și prevăzute de legislație;

f) să prezinte la solicitarea **Consumatorului casnic** informația cu privire la parametrii de calitate a gazelor naturale furnizate, istoricul de consum, plățile și penalitățile calculate și achitate prevăzute de **Contract;**

g) să asigure restabilirea furnizării gazelor naturale în termen de 2 zile lucrătoare după înlăturarea motivelor care au dus la deconectarea și achitarea tarifului pentru reconectare de către **Consumatorul casnic**;

h) să solicite OSD anularea măsurii de deconectare a instalațiilor de gaze naturale ale **Consumatorului casnic**, în ziua în care acesta a prezentat **Furnizorului** documentele confirmative despre achitarea facturii;

i) să restituie datoriile avute față de **Consumatorul casnic**, până la rezilierea **Contractului** de furnizare a gazelor naturale;

j) să repare prejudiciul cauzat **Consumatorului casnic** în cazul nerespectării clauzelor contractuale, conform condițiilor prevăzute de legislația în vigoare.

**V. Drepturile și obligațiile Consumatorului casnic**

**5.1. Consumatorul casnic** are dreptul:

a) să consume gaze naturale în conformitate cu prevederile **Contractului**;

b) la furnizarea continuă și fiabilă a gazelor naturale, până la ieșirea din robinetul/(ele) de siguranță la parametrii de calitate stabiliți în standardele de calitate aprobate de organismul național de standardizare;

c) să solicite **Furnizorului** repararea prejudiciului (material și moral) adus în rezultatul încălcării prevederilor **Contractului** sau ale legislației;

d) să aibă acces la echipamentul de măsurare, care înregistrează consumul lui de gaze naturale, indiferent de locul amplasării;

e) să solicite **Furnizorului** suspendarea, prelungirea sau rezilierea **Contractului** de furnizare a gazelor naturale în mod unilateral și gratuit**;**

f) să solicite **Furnizorului** sistarea temporară a furnizării de gaze naturale;

g) să solicite de la **Furnizor** informația cu privire la parametrii de calitate a gazelor naturale furnizate, istoricul de consum, plățile și penalitățile achitate și calculate dacă acestea din urmă sunt prevăzute de **Contract**;

h) să solicite **Furnizorului** să întreprindă măsuri corespunzătoare pentru înlăturarea de către OSD a deranjamentelor în rețelele de gaze naturale și în cazul funcționării necorespunzătoare a echipamentului de măsurare;

i) să fie prezent la citirea, verificarea metrologică și efectuarea expertizei extrajudiciare a echipamentului de măsurare.

**5.2. Consumatorul casnic** este obligat:

a) să achite integral plata pentru consumul de gaze naturale și penalitățile prevăzute de **Contrac**t în termenele stabilite și indicate în factură;

b) să respecte Regulile de securitate cu privire la utilizarea gazelor;

c) să utilizeze gazele naturale în mod rațional, inofensiv, eficient, fără fraude și fără admiterea de consum fraudulos;

d) să nu racordeze la instalațiile sale de gaze naturale instalațiile altor consumatori finali;

e) să păstreze intacte echipamentul de măsurare și sigiliile aplicate acestuia;

f) să anunțe imediat **OSD/Furnizorul** în cazul în care depistează defecțiuni în funcționarea echipamentului de măsurare sau violarea sigiliilor;

g) să fie prezent la controlul echipamentului de măsurare al gazelor naturale;

h) să nu consume gaze naturale prin ocolirea echipamentului de măsurare, prin denaturarea indicațiilor acestuia sau prin alte modalități de consum neînregistrat de echipamentul de măsurare;

i) să păstreze intacte echipamentul de măsurare, sigiliile aplicate echipamentului de măsurare și alte dispozitive și instalații montate de OSD la **Consumatorul casnic**, precum și să se abțină de la orice acțiuni care duc la neînregistrarea sau înregistrarea incompletă a consumului de gaze naturale, și să nu influențeze echipamentul de măsurare cu diferite mijloace tehnice în scopul denaturării rezultatelor măsurării volumelor de gaze naturale consumate;

j) în cazul lipsei echipamentului de măsurare, să informeze în scris **Furnizorul**, în termen de 3 zile lucrătoare, despre modificarea suprafeței de încălzire, schimbarea numărului de locatari care sunt factori ce influențează la consumul de gaze naturale. Recalcularea plății pentru gazele naturale consumate se va efectua din momentul survenirii modificărilor menționate;

k) să nu permită și să nu execute modificări sau conectări de noi aparate de utilizare, în afara proiectului, la instalația existentă, fără acordul preliminar al OSD;

l) să efectueze remedierea defecțiunilor din instalațiile sale de gaze naturale, prin intermediul unităților specializate sau persoanelor autorizate să efectueze astfel de lucrări;

m) să solicite rezilierea **Contractului** în caz de înstrăinare a imobilului său sau dacă nu necesită gaze naturale și să achite integral **Furnizorului** plata gazelor naturale consumate și penalitățile facturate prevăzute în **Contract,** dacă acestea din urmă sunt prevăzute în **Contract**;

n) să respecte prevederile **Contractului** de furnizare a gazelor naturale încheiat, prevederile Legii cu privire la gazele naturale, Regulamentului privind racordarea la rețelele de gaze naturale și prestarea serviciilor de transport și de distribuție a gazelor naturale și a altor acte de reglementare;

o) să asigure accesul personalului OSD pentru controlul și citirea indicațiilor echipamentului de măsurare, precum și pentru controlul, deservirea și reparația instalațiilor de gaze naturale ce aparțin operatorului de sistem și sunt amplasate pe proprietatea consumatorului final;

p) să solicite OSD condițiile pentru separarea evidenței gazelor naturale consumate pentru alte scopuri decât cele indicate în **Contractul** de furnizare a gazelor naturale, în condițiile Regulamentului privind racordarea la rețelele de gaze naturale și prestarea serviciilor de transport și de distribuție a gazelor naturale;

q) să informeze **Furnizorul** cu privire la orice modificare a datelor de contact sau a situației juridice a imobilului, în termen de 10 zile calendaristice de la apariția modificării

**5.3.** Gazele naturale se utilizează prin aparatele de utilizare incluse în baza de date a OSD. Procesul-verbal de dare în exploatare a echipamentului de măsurare este întocmit de OSD și semnat de **Consumatorul casnic** și OSD.

**VI. Răspunderea părților**

**6.1. Furnizorul** poartă răspundere pentru neexecutarea obligațiilor asumate față de **Consumatorul casnic** conform prevederilor **Contractului** și a legislației în vigoare.

**6.2. Consumatorul casnic** poartă răspunderea prevăzută de **Contract** și de legislația în vigoare, inclusiv în cazurile în care:

a) nu achită la timp plata pentru volumul de gaze naturale consumat;

b) se constată documentar încălcarea obligațiilor prevăzute la pct. 5.2, lit. h) de către **Consumatorul casnic**.

**VII. Deconectarea și reconectarea de la rețea**

**7.1. Furnizorul** este în drept să solicite OSD deconectarea de la rețeaua de distribuție a gazelor naturale a instalațiilor de gaze naturale ale **Consumatorului casnic** în următoarele cazuri:

a) neachitarea de către **Consumatorul casnic** a facturii pentru gazele naturale utilizate la locul de consum în decurs de 10 zile calendaristice din data-limită de achitare, indicată în factura de plată prezentată **Consumatorului casnic**;

b) refuzul **Consumatorului casnic** de a încheia un nou **Contract** de furnizare a gazelor naturale ca consumator noncasnic la schimbarea destinației spațiului locativ în termen de 15 zile calendaristice;

c) în caz de utilizare parțială a spațiului locativ în alte scopuri decât cele casnice, fără instalarea echipamentului de măsurare separată a cantității de gaze naturale, consumate în partea respectivă a imobilului;

d) expirarea termenului contractului de furnizare a gazelor naturale, iar **Consumatorul casnic** nu solicită prelungirea acestuia;

e) refuzul **Consumatorului casnic** de a încheia contract de furnizare a gazelor naturale cu **Furnizorul** de ultimă opțiune după preluarea consumatorilor finali de către acesta, în condițiile Regulamentului privind furnizarea gazelor naturale;

f) refuzul **Consumatorului casnic** de a încheia contract de furnizare a gazelor naturale cu un **Furnizor** după expirarea termenului furnizării de ultimă opțiune cu o notificare prealabilă a consumatorului cu 15 zile calendaristice;

g) la solicitarea **Consumatorului casnic**.

**7.2.** Deconectarea instalațiilor de gaze naturale ale **Consumatorului casnic** nu se efectuează în zilele de vineri, sâmbătă și duminică, în zilele de sărbătoare nelucrătoare sau cu o zi înainte de ziua de sărbătoare nelucrătoare, precum și în celelalte zile după ora 18.00, excepție fiind cazurile de depistare a conectării neautorizate la rețelele de gaze naturale, când instalațiile (aparatele) de gaze naturale conectate neautorizat se deconectează odată cu depistarea acestor cazuri.

Deconectarea instalației de utilizare a Consumatorului casnic în conformitate cu pct. 7.1, lit. b) - f) se efectuează numai cu avizarea Consumatorului casnic. Avizul de deconectare se expediază sau se înmânează Consumatorului casnic cu cel puțin 5 zile calendaristice înainte de data preconizată pentru deconectare.

În situațiile prevăzute la pct. 6.2, lit. a), **Furnizorul** îl informează pe **Consumatorul casnic** prin intermediul facturii de plată a gazelor naturale, cu privire la posibilele consecințe în cazul neachitării în termen a facturii.

**7.3.** Reconectarea instalațiilor de gaze naturale se va efectua după înlăturarea de către **Consumatorul casnic** a motivelor de deconectare, într-un termen cât mai scurt posibil, dar nu mai târziu de 2 zile lucrătoare de la data achitării tarifului pentru reconectare.

**7.4.** În cazul în care **Consumatorul casnic** solicită reconectarea la rețea după o perioadă de suspendare mai mare de 6 luni, **Furnizorul** poate solicita verificarea tehnică a instalațiilor de gaze naturale de către OSD.

**7.5.** În cazul în care **Consumatorul casnic** este o persoană vulnerabilă din punct de vedere energetic, **Furnizorul** va aplica măsuri speciale de protecție conform legislației.

**VIII. Prevederi specifice**

**8.1.** În cazul în care **Consumatorul casnic** dorește să utilizeze gaze naturale și în alte scopuri decât cele casnice, prin arderea lor la aparatele specificate în **Contract**, el va solicita evidența separată a gazelor naturale pentru aceste scopuri și va depune o cerere către **Furnizor**, care este obligat să-i răspundă în termen de 15 zile calendaristice.

**8.2.** În cazul modificării de către **Consumatorul casnic** a datelor generale indicate în **Contract** (suprafeței de încălzire și numărul de locatari) în lipsa echipamentului de măsurare la Consumatorul casnic, plata se calculează de la data înștiințării în scris a **Furnizorului** sau în caz de neînștiințare de la data ultimului control, dar nu mai mult de un an.

**8.3.** În cazul în care, la **Consumatorul casnic**, în locul echipamentului de măsurare, demontat pentru verificare metrologică periodică, pentru verificare metrologică de expertiză, pentru efectuarea expertizei extrajudiciare, nu este posibil de instalat alt echipament de măsurare, **Furnizorul** facturează volumul gazelor naturale consumate de **Consumatorul casnic** și determinate de OSD, pe parcursul perioadei respective, în baza consumului mediu zilnic de gaze naturale înregistrat de echipamentul de măsurare pe parcursul perioadei calendaristice similare anterioare, aplicând coeficienți de corecție în cazul în care condițiile meteorologice diferă.

**8.4. Furnizorul** și **Consumatorul casnic** nu poartă răspundere pentru obligațiile asumate dacă acest fapt este rezultatul unor circumstanțe de forță majoră.

**IX. Modificarea contractului**

**9.1.** Orice modificare a **Contractului** este valabilă, dacă se efectuează în scris, corespunde legislației și este semnată de ambele părți contractante, constituind anexă separată la **Contract**. Dacă, ulterior încheierii contractului de furnizare a gazelor naturale, intră în vigoare noi acte normative ori se modifică cele existente, care stabilesc reguli noi de furnizare, utilizare și facturare a gazelor naturale, părțile contractante vor aplica noile reguli, iar **Furnizorul** va notifica în scris **Consumatorul casnic** cu privire la modificările operate în legislație.

**9.2.** Furnizorul poate utiliza următoarelor modalități de comunicare/notificare: telefon, inclusiv mesaje text (SMS) la numărul de telefon și/sau e-mail indicat de consumator, sau factură.

**X. Suspendarea Contractului și rezilierea lui**

**10.1.** Contractul de furnizare a gazelor naturale va fi suspendat pe o perioadă de timp, dar nu mai mică de o lună, la cererea în scris a **Consumatorului casnic** depusă **Furnizorului** cu cel puțin 7 zile calendaristice înainte de data suspendării. În acest caz **Consumatorul casnic** este obligat să achite integral plata pentru volumul de gaze naturale facturat, precum și tariful pentru deconectare, aprobat de către Agenția Națională pentru Reglementare în Energetică. **Contractul** de asemenea, va fi suspendat de către **Furnizor** pentru 30 de zile calendaristice în cazul deconectării de la rețeaua de gaze naturale a instalațiilor de gaze naturale ale **Consumatorului casnic**.

**10.2. Contractul** va fi reziliat:

a) la solicitarea în scris a **Consumatorului casnic**, depusă **Furnizorului** cu cel puțin 7 zile calendaristice înainte de data rezilierii contractului de furnizare a gazelor naturale;

b) după ce a fost suspendat contractul de furnizare a gazelor naturale pe o perioadă de 30 de zile, drept rezultat al sistării furnizării gazelor naturale **Consumatorului casnic** și el nu a înlăturat cauzele ce au dus la sistare.

**10.3.** În cazul depunerii solicitării de reziliere a contractului de furnizare a gazelor naturale **Consumatorul casnic** este obligat să achite integral plata pentru gazele naturale consumate de el până la data rezilierii.

**10.4.** Rezilierea **Contractului** are drept consecință sistarea furnizării gazelor naturale, prin cel mai apropiat robinet de la punctul de delimitare, până la încheierea unui nou **Contract**.

**XI. Soluționarea neînțelegerilor și litigiilor**

**11.1.** Reclamațiile **Consumatorului casnic** vor fi examinate și soluționate conform legislației în vigoare.

**11.2.** Părțile vor soluționa neînțelegerile și litigiile apărute prin negocieri. În cazul în care neînțelegerile și litigiile nu pot fi soluționate prin negocieri, părțile se pot adresa la Agenția Națională pentru Reglementare în Energetică sau în instanța de judecată.

**XII. Alte clauze**

**12.1. Consumatorului casnic** i se interzice ca pe traseele rețelelor de gaze naturale să ridice construcții, să depoziteze materiale, precum și să execute lucrări subterane care pot crea obstacole, care pot pune în pericol viața sau care împiedică exploatarea și întreținerea instalațiilor și a rețelelor de gaze naturale.

**12.2.** Încheierea, prelungirea, modificarea, suspendarea sau rezoluțiunea contractului de furnizare a gazelor naturale se efectuează de către **Furnizor** fără a percepe o oarecare plată de la **Consumatorul casnic**.

**12.3.** În cazul apariției unor reglementări noi privind eficiența energetică, părțile vor adapta prevederile contractuale în conformitate cu legislația în vigoare.

**12.4.** În situațiile care nu sunt prevăzute în **Contract**, părțile se supun prevederilor Regulamentului privind furnizarea gazelor naturale și legislației în vigoare.

**12.5.** În legătură cu executarea prezentului **Contract**, **Consumatorul casnic** beneficiază de drepturi și trebuie să execute obligații față de OSD, în modul și în condițiile stabilite în Legea cu privire la gazele naturale, Regulamentul privind furnizarea gazelor naturale, Regulamentul privind racordarea la rețelele de gaze naturale și prestarea serviciilor de transport și/sau de distribuție a gazelor naturale și alte acte normative pertinente.

**12.6. Consumatorul casnic** poate obține informații despre prețurile și tarifele în vigoare și modificarea lor pe pagina web a Agenţiei Naţionale pentru Reglementare în Energetică <https://www.anre.md> și pe pagina web a **Furnizorului** <https://energocom.md>

**12.7. Consumatorul casnic** poate să primească toate informațiile necesare privind contractarea, furnizarea gazelor naturale, facturarea și plata pentru volumele de gaze naturale consumate, la numărul de telefon \_\_\_\_\_\_\_\_\_\_\_\_ sau la Centrul relații cu consumatorii, amplasat pe adresa \_\_\_\_\_\_\_\_\_\_\_\_\_\_\_\_\_\_\_\_\_\_\_, programul de lucru: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**12.8.** Prelucrarea datelor cu caracter personal se efectuează în conformitate cu prevederile Legii nr.133 din 8 iulie 2011 privind protecția datelor cu caracter personal. **Furnizorul** prelucrează datele cu caracter personal ale **Consumatorului** pentru furnizarea și îmbunătăţirea serviciilor, efectuarea de studii și cercetări de piaţă, în scop statistic și pentru activităţi de marketing, reclamă și publicitate sau conform unor obligații legale.

**12.9.** Prezentul **Contract** este completat de Condiţiile-standard pentru furnizarea reglementată a gazelor naturale la consumatorii casnici, conform Anexei nr.1 la Regulamentul privind furnizarea gazelor naturale, aprobat prin Hotărârea ANRE nr.113/2019 din 19 aprilie 2019, care fac parte integrantă din prezentul **Contract**. Condiţiile-standard pentru furnizarea reglementată a gazelor naturale la consumatorii casnici stabilesc cadrul general aplicabil relaţiilor contractuale derulate între **Furnizor** şi **Consumator**.

**12.10**. Prin semnarea prezentului **Contract** părţile acceptă ca în toate raporturile contractuale să respecte condiţiile stabilite pentru furnizarea gazelor naturale la clienții casnici.

|  |  |
| --- | --- |
| **Furnizor** | **Consumator casnic** |
| **S.A. ,,ENERGOCOM”** prin **Sucursala „Furnizare” a S.A. „ENERGOCOM”**Adresa juridică: MD-2004, str. Serghei Lazo nr. 34, of. 2, mun. Chișinău***Adresa pentru corespondență***: MD-2004, str. Serghei Lazo nr. 17/1, mun. ChișinăuCodul fiscal 1004600074938 BC „MAIB” S.A. sucursala „Tighina”IBAN MD24AG000000022516938980 Cod bancar AGRNMD2XCod TVA 0205595Tel.: +37379705427 e-mail:cancelaria@furnizare.energocom.md | **Nume:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Prenume**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**IDNP:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Oraș:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Str.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Nr.tel:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Email:** |
| Administrator **Victor BÎNZARI**Semnătura \_\_\_\_\_\_\_\_\_\_\_\_\_\_  | Semnătura\_\_\_\_\_\_\_\_\_\_\_\_\_\_\_\_\_\_ |